**Օուշենսայդ** (անգլ.՝ Oceanside), մեծությամբ երրորդ քաղաքը ԱՄՆ Կալիֆոռնիա նահանգի Սան Դիեգո շրջանում։ Քաղաքում բնակվում է մոտ 183 095 մարդ[։ Քաղաքը գտնվում է Միացյալ Նահանգների Քեմփ Փենդլթոն ռազմաբազայի ծովային հետևակի կորպուսից հարավ։ 1970 թվականից Օուշենսայդի բնակչությունը զգալի աճել է, երբ նրա բնակչությունը կազմել է 45 000 մարդ։ Քաղաքի տարածքի մեծ մասը կառուցվել է 1970-1980-ական թվականներին։

Պատմություն
-----------

1769 թվականին այստեղ են ժամանել առաջին եվրոպացի հետազոտողները։ Սան Լուիս-Ռեյի ափին գտնվող նախկին հնդկական Լուիսենո գյուղի տեղում իսպանացի միսիոներները Սեր Հունիպերոյի հոր հետ հիմնել են Սան Լուիս Ռեյ դե Ֆրանսիա միսիոներական կազմակերպությունը։ 19-րդ դարի սկզբում, հողագործության և անասունների արոտավայրերի ներմուծումը փոխել է տեղական լանդշաֆտը։ Տարածքը, ինչպես և ամբողջ Կալիֆորնիան եղել է իսպանական, 1821 թվականից սկսած այստեղ կառավարել են մեքսիկացիները, իսկ 1848 թվականին այն նվաճել է ԱՄՆ-ն։

1850-ականների վերջում, Էնդրյու Ջեքսոն Մայերսը ապրել է Կալիֆոռնիա նահանգի Սան Խոակին շրջանում։ Նա ծնունդով Իլինոյս նահանգից է, վերադարձել է 1850-ականների վերջում և ապրել է Սան Լուիս Ռեյում։ 1882 թվականին Մայերսը տեղափոխվել է հայրենի հող, որտեղ այսօր և կանգնած է Օուշենսայդը։ Հայրենի հողում փաստաթուղթը ստորագրվել է 1883 թվականին դաշնային կառավարության կողմից։ Հիմնադրման տարեթիվը համարվում է 1888 թվականի հուլիսի 3-ը։ Քաղաքապետարանը 21-րդ դարի սկզբից կանգնած է նախկին ագարակի տեղում։ 

20-րդ դարում Օուշենսայդում հայտնվել է քաղաքային լողափ։ Կառուցվել են բնակելի թաղամասեր, քաղաքի կենտրոն (1890-ական թվականներ), Հարավային Օուշենսայդ (1920-ական թվականներ)։ Այդ տները պատմական արժեք են ներկայացնում։ 1942 թվականին Քեմփ Փենդլթոնի ծովային հետևակի բազայի կորպուսի ստեղծման պահից, Օուշենսայդը Երկրորդ համաշխարհային պատերազմի զինված ուժերի անձնակազմի և ռազմական արդյունաբերության տունն էր, 1950-ականներին այստեղ էին գտնվում զինամթերքի արտադրության օբյեկտներ։ 1970 թվականից հետո, Օուշենսայդի ուշադրության կենտրոնում է եղել արվարձանային զարգացումը։

Աշխարհագրություն
----------------

Օուշենսայդի կոորդինատներն են՝ 33°12′42″ հս․ լ. 117°19′33″ ամ. ե.HGЯOL (33.211566, -117.325701)։

Համաձայն ԱՄՆ-ի Բյուրո բնակչության մարդահամարի տվյալների` քաղաքն ունի 107,7 կմ² տարածք։ 105.1 կմ²՝ ցամաքային տարածություն և 2,5 կմ² (2.36 %) ջրային տարածքը։

### Կլիմա

Օուշենսայդը գտնվում է կիսաանապատային բնական զոնայում (ըստ Կյոպպենի կլիմաների դասակարգմամբ)։


| Օուշենսայդի կլիմայական տվյալները |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | Տարի  |
| Ռեկորդային բարձր °F (°C) | 87 (31) | 90 (32) | 90 (32) | 93 (34) | 89 (32) | 93 (34) | 103 (39) | 94 (34) | 108 (42) | 105 (41) | 100 (38) | 90 (32) | 108 (42) |
| Միջին բարձր °F (°C) | 62.6 (17) | 61.8 (16.6) | 62.4 (16.9) | 63.2 (17.3) | 64.8 (18.2) | 67.1 (19.5) | 69.8 (21) | 71.4 (21.9) | 70.8 (21.6) | 68.7 (20.4) | 65.8 (18.8) | 62.9 (17.2) | 65.94 (18.87) |
| Միջին ցածր °F (°C) | 44.6 (7) | 46.3 (7.9) | 48.8 (9.3) | 52.1 (11.2) | 55.9 (13.3) | 60.3 (15.7) | 62.8 (17.1) | 64.4 (18) | 61.8 (16.6) | 56.8 (13.8) | 49.8 (9.9) | 44.8 (7.1) | 54.03 (12.24) |
| Ռեկորդային ցածր °F (°C) | 20 (−7) | 28 (−2) | 34 (1) | 33 (1) | 38 (3) | 43 (6) | 44 (7) | 47 (8) | 43 (6) | 36 (2) | 29 (−2) | 27 (−3) | 20 (−7) |
| Տեղումներ դյույմ (մմ) | 2.02 (51.3) | 2.36 (59.9) | 1.50 (38.1) | 0.96 (24.4) | 0.13 (3.3) | 0.10 (2.5) | 0.01 (0.3) | 0.04 (1) | 0.22 (5.6) | 0.64 (16.3) | 0.84 (21.3) | 1.58 (40.1) | 10.4 (264.1) |
| *աղբյուր: The Weather Channel* |

Ժողովրդագրություն
-----------------

2000 թվականի դրությամբ քաղաքում հաշվառված է եղել 161 029 մարդ, 56 488 ընտանիք և 39 259 քաղաքաբնակ ընտանիքներ։ Բնակչության խտությունը կազմել է 1 531,7 մարդ/կմ²։ Գոյություն ունի 59 581 բնակարանային միավոր։

2000 թվականին եղել է 56 488 ընտանիք, որոնցից 35,0 %-ն ունեցել են երեխաներ, 54,1 %-ը եղել են միասին ապրող ամուսնական զույգ։

2000 թվականին Օուշենսայդի տարիքային կազմը բաշխվել է հետևյալ կերպ․ մինչև 18 տարեկան՝ 27,6 %, մինչև 24 տարեկան՝ 10.2 %, 25-ից մինչև 44 տարեկան՝ 31.0 %, 45-ից մինչև 64 տարեկան՝ 17.6 % և 65-ից բարձր տարիք՝ 13.6 %։ Միջին տարիքը կազմել է 33 տարին։ Յուրաքանչյուր 100 կանանց բաժին է ընկնում 98 տղամարդ։ 18 տարեկան և բարձր տարիքի յուրաքանչյուր 100 կանանց բաժին է ընկել 96,1 տղամարդ։

Սան Դիեգոյի կառավարության գնահատականներով՝ 2005 թվականին Օուշենսայդի ընտանիքի միջին եկամուտը կազմել է 61 792 դոլար։

Տեսարժան վայրեր
---------------

* Օուշենսայդի պիրս․ կառուցվել է 1888 թվականին (վերականգնվել է վեց անգամ), Միացյալ Նահանգների արևմտյան ափին գտնվող ամենաերկար փայտե պիրսն է, որը ունի 596 մետր երկարություն։
* Սան Լուիս Ռեյ Դե Ֆրանսիա միսիոներական կազմակերպություն․ Կալիֆորնիայում իսպանական ներկայացուցչություններից մեկն է։
* Այստեղ գտնվում է մեկ հարկանի ամառանոց «Լավագույն հրաձիգը» ֆիլմից, որտեղ նկարահանվել է Թոմ Քրուզը։
* Օուշենսայդում մեծ նշանակություն ունի Հելոուինը, որի տոնակատարությունն անցկացվում է ամեն տարի։ Անցկացվում են ուղևորություններ, փողոցային տոնավաճառներ, ելույթ են ունենում երաժիշտներ։
* *«Bring It On»* կինոնկարի վերջին տեսարանը նկարահանվել է այստեղ՝ պիրսի վրա։
* 2009 թվականին այստեղ նկարահանվել Է *«To Save a Life»* ֆիլմը։

Եղբայր քաղաքներ
---------------

* Մեքսիկա Մեքսիկա, Էնսենադա
* Ճապոնիա Ճապոնիա, Կիսարաձու
* Ճապոնիա Ճապոնիա, Ֆուջի
* Սամոա Սամոա, Աանա

Ծանոթագրություններ
------------------

1. ↑  2020 թվականի ԱՄՆ մարդահամար / United States Census Bureau
2. ↑  "E-1". Калифорнийский департамент финансов. 2009-05. Արխիվացված է the original 2009 թ․ մայիսի 3-ին. Retrieved 2011 թ․ հունվարի 15.
3. ↑  "Image:Oceanside plaque". Արխիվացված from the original on 2012 թ․ հուլիսի 11. Retrieved 16 января 2011.
4. ↑  "Friendly Christian Academy, CA Monthly Weather". Intellicast. Retrieved 2017 թ․ դեկտեմբերի 12.

Արտաքին հղումներ
----------------

* Քաղաքի պաշտոնական կայք
* |  |  |
| --- | --- |
|  | Վիքիճամփորդն ունի ***Օուշենսայդին*** առնչվող զբոսաշրջային տեղեկատվություն։ |
* Mission San Luis Rey de Francia Archived 2015-03-16 at the Wayback Machine.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա · Մեծ կատալոնական |
|  |
| Չափորոշչային վերահսկողություն | ISNI: 0000000406387322 · LCCN: n82041157 · VIAF: 130006242 · WorldCat VIAF: 130006242 |

 |